|  |  |  |
| --- | --- | --- |
| **Komisija za knjižnični sistem UM** |  | **1. redna seja** |
| **Vodja sestanka:** mag. Dunja Legat  **Zapisnik:** Borut Gaber, mag. Dunja Legat |  | Datum: 10. 11. 2022  Ura: 13.00 – 14.55 |

**Zapisnik 1. redne seje**

**Prisotni**: mag. Dunja Legat (UKM), Nevenka Balun (FZV), Mojca Garantini (FF), Taja Grifič Žvikart (ŠS UM; MS Teams), red. prof. dr. Dragica Haramija (PeF), Tjaša Marovt (FL), doc. dr. Tadeja Kraner Šumenjak (FKBV; MS Teams), Tinka Lečnik (ŠS UM; MS Teams),Ines Luetić Gusel (EPF), Mojca Markovič (FERI), asist. Anže Mihelič (FVV; MS Teams), Zorica Milinović (MF; MS Teams), mag. Natalija Orešek (PF; MS Teams), izr. prof. dr. Zdravko Praunseis (FE; MS Teams), izr. prof. dr. Nina Šajna (FNM; MS Teams), izr. prof. dr. Peter Šenk (FGPA; MS Teams), izr. prof. dr. Andrej Škraba (FOV; MS Teams), Nomi Hrast (ŠS UM), Borut Gaber (UKM), Sandra Kurnik Zupanič (UKM)

**Odsotni:** doc. dr. Irena Ban (FKKT), izr. prof. dr. Jasna Potočnik Topler (FT), izr. prof. dr. Simon Špacapan (FS),

**Dnevni red**:

1. Potrditev dnevnega reda
2. Pregled zapisnika konstitutivne seje z dne 24. 3. 2022
3. Cenik za študijsko leto 2023/24 – višina in razdelitev prispevka za knjižnice
4. Samoevalvacija knjižnične dejavnosti na UM za študijsko leto 2020/2021
5. Trajno hranjenje zaključnih del UM
6. Imenovanje Strokovnega telesa vodij knjižnic UM
7. Sofinanciranje elektronskih virov in programske opreme za 2023
8. Predlog posodobitev Kazalcev kakovosti knjižnične dejavnosti na UM
9. Razno
   1. Poročilo o pripravi referenčne baze vpisanih študentov in ažuriranju članov v skupni bazi članov knjižnic UM
   2. Predlog odprave plačnih nesorazmerij za strokovne knjižničarske delavce v visokošolskih knjižnicah UM

**Ad. 1: Potrditev dnevnega reda**

Ob začetku seje je prisotnih 16 od 21 predstavnikov članic UM oz. ŠS UM, ki so jih imenovali senati članic oz. Študentski svet UM. Seja je sklepčna.

Ker je trem članom predstavnikom študentom potekel mandat, je Študentski svet UM imenoval 3 nove člane oz. članice predstavnice študentov v Komisiji za knjižnični sistem.

**SKLEP 1.1:** Komisija za knjižnični sistem se seznani s sklepom Študentskega sveta UM, ki je na 19. redni seji dne 6. 6. 2022 v Komisijo za knjižnični sistem imenovala Nomi Hrast, Tajo Grifič Žvikart in Tinkaro Lečnik, za mandatno obdobje od 16. 6. 2022 do 16. 6. 2024.

O sklepu je glasovalo 16 članov, od tega jih je 16 glasovalo ZA. Sklep je sprejet.

**Sklep 1.2:** Komisija za knjižnični sistem potrdi dnevni red 1. redne seje.

O sklepu je glasovalo 16 članov, od tega jih je 16 glasovalo ZA. Sklep je sprejet.

**Ad. 2: Potrditev zapisnika konstitutivne seje z dne 24. 3. 2022**

**SKLEP 2.1**: Komisija za knjižnični sistem potrdi zapisnik konstitutivne seje komisije z dne 24. 3. 2022.

O sklepu je glasovalo 14 članov, od tega jih je 14 glasovalo ZA, 2 članici sta se glasovanja vzdržali. Sklep je sprejet.

**Ad. 3: Cenik za študijsko leto 2023/24 – višina in razdelitev prispevka za knjižnice**

[Opomba: Seji seje je pridružila Tjaša Marovt (FL). Prisotnih je 17 od 21 predstavnikov članic UM oz. ŠS UM. Seja je sklepčna.]

**SKLEP 3.1:** Komisija za knjižnični sistem v skladu z 9. členom Navodil o prispevkih in vrednotenju stroškov na Univerzi v Mariboru predlaga višino prispevka za knjižnice članic UM in UKM v študijskem letu 2023/24 v višini 8,80 EUR oz. 80 % te vrednosti za osebe brez statusa (v višini 7,00 EUR).

O sklepu je glasovalo 15 članov, od tega jih je 15 glasovalo ZA, 2 članici sta se glasovanja vzdržali. Sklep je sprejet.

**SKLEP 3.2:** Komisija za knjižnični sistem potrdi predlog delitve prispevka za knjižnice za študijsko leto 2023/24, in sicer 4,00 EUR za knjižnice članic UM in 4,80 EUR za UKM ter za osebe brez statusa 3,20 EUR za knjižnice članic UM in 3,80 EUR za UKM.

O sklepu je glasovalo 15 članov, od tega jih je 15 glasovalo ZA, 2 članici sta se glasovanja vzdržali. Sklep je sprejet.

**SKLEP 3.3:** Komisija za knjižnični sistem potrdi predlog delitve prispevka za knjižnice za osebe brez statusa za študijsko leto 2022/23, in sicer 3,00 EUR za knjižnice članic UM in 3,40 EUR za UKM.

O sklepu je glasovalo 15 članov, od tega jih je 15 glasovalo ZA, 2 članici sta se glasovanja vzdržali. Sklep je sprejet.

**Ad. 4: Samoevalvacija knjižnične dejavnosti na UM za študijsko leto 2020/2021**

**SKLEP 4.1:** Komisija za knjižnični sistem se seznani s pregledom stanja knjižnične dejavnosti v samoevalvacijskih poročilih članic UM za študijsko leto 2020/2021.

O sklepu je glasovalo 17 članov, od tega jih je 17 glasovalo ZA. Sklep je sprejet.

**Ad. 5: Trajno hranjenje zaključnih del UM**

Predsednica KISUM mag. Dunja Legat je članom komisije predstavila problematiko arhiviranja zaključnih del v knjižnicah članic UM in v UKM. Predpisi ne predpisujejo roka hranjenja zaključnih del, zato jih knjižnice trajno hranimo. Ekonomsko-poslovna fakulteta je predlagala, da se preveri ali je možno zaključna dela opredeliti kot dokumentarno gradivo in določiti rok hranjenja.

Od leta 2009 hranimo zaključna dela tudi v elektronski obliki v Digitalni knjižnici Univerze v Mariboru, pred to letnico pa so zaključna dela v hrambi knjižnic le v tiskani obliki. Z digitalizacijo zaključnih del pred letom 2009 bi lahko vzpostavili e-arhiv zaključnih del, ki bi bil le lokalno dostopen.

**SKLEP 5.1:** UKM naslovi problematiko na pravno služno Univerze v Mariboru, da preveri ali obstajajo predpisi, ki bi omogočali kategorizacijo zaključnih del kot dokumentarno gradivo.

O sklepu je glasovalo 17 članov, od tega jih je 17 glasovalo ZA. Sklep je sprejet.

**SKLEP 5.2:** UKM bo pristopil k idejnemu osnutku projekta digitalizacije zaključnih del v tiskanih obliki, ki so nastala pred letom 2009. V ta namen bodo vodje knjižnic članic UM v UKM posredovali podatke o količini tovrstnega gradiva. Za oceno stroška digitalizacije je treba posredovati število zaključnih del in število strani posameznega zaključnega dela. Rok: 15. 12. 2022.

O sklepu je glasovalo 17 članov, od tega jih je 17 glasovalo ZA. Sklep je sprejet.

**Ad. 6: Imenovanje Strokovnega telesa vodij knjižnic UM**

**SKLEP 6.1:** Komisija za knjižnični sistem imenuje Strokovno telo vodij knjižnic UM v sestavi:

1. Ines Luetić Gusel, Knjižnica Ekonomsko–poslovne fakultete
2. Rosvita Kocbek, Knjižnica Fakultete za energetiko in Knjižnica Fakultete za turizem
3. Mag. Ksenija Škorjanc, Knjižnica Fakultete za kmetijstvo in biosistemske vede
4. Tjaša Marovt, Knjižnica Fakultete za logistiko
5. Anita Breceljnik, Knjižnica Fakultete za organizacijske vede
6. Barbara Erjavec, Knjižnica Fakultete za varnostne vede
7. Nevenka Balun, Knjižnica Fakultete za zdravstvene vede
8. Zorica Milinović, Knjižnica Medicinske fakultete
9. Mag. Natalija Orešek, Knjižnica Mirka Ilešiča Pravne fakultete Univerze v Mariboru
10. Mojca Markovič, Knjižnica tehniških fakultet
11. Mojca Garantini, Miklošičeva knjižnica – FPNM

O sklepu je glasovalo 17 članov, od tega jih je 17 glasovalo ZA. Sklep je sprejet.

**Ad. 7: Sofinanciranje elektronskih virov in programske opreme za 2023**

Za leto 2022 je UKM v imenu vseh članic UM na razpisu ARRS za sofinanciranje mednarodne znanstvene literature kandidirala v konzorcijih z drugimi javnimi zavodi za sredstva za nakup znanstvenih časopisov v elektronski obliki in zanje za paketa Science Direct in Royal Society of Chemistry pridobila 161.907,01 EUR. Konzorcija za paketa znanstvenih časopisov založnikov Taylor & Francis in Sage sta se preoblikovala v »e-only« in zanje posameznih znanstvenih časopisov ni več treba kupiti. Dodatno je UKM v okviru istega razpisa pridobila tudi sredstva za nekonzorcijske znanstvene časopise in zanje pridobila 51.172,38 EUR. To pomeni dodatni prihranek za članice UM za leto 2023. Kljub temu pridobljena sredstva na razpisu ARRS za nakup mednarodne znanstvene literature v predlaganem obsegu niso zadostna za pokritje celotnih stroškov. V tej fazi še tudi ne poznamo končnih cen, saj pogajanja z dobavitelji pravkar potekajo. Vsako leto predlagamo višino sredstev za sofinanciranje nakupa mednarodne znanstvene literature in programske opreme v obsegu iz preteklega leta, saj pri pogajanjih izhajamo iz te višine sredstev. Potrebna sredstva za sofinanciranje s strani članic ocenjujemo na lanski višini, to je 275.000 EUR. Ob upoštevanju dobroimetja v višini 47.391,85 EUR iz 2022 (sklep kolegija dekanov, marec 2022), znaša predlagana višina sredstev za sofinanciranje članic UM za nakup mednarodne znanstvene literature in programske opreme v letu 2022 za leto 2023 - 227.391,15 EUR.

**SKLEP 7.1:** Komisija za knjižnični sistem se seznani z aktivnostmi UKM za realizacijo nakupa mednarodne znanstvene literature s prog. opremo za 2023.

O sklepu je glasovalo 17 članov, od tega jih je 17 glasovalo ZA. Sklep je sprejet.

**Ad. 8: Predlog posodobitev Kazalcev kakovosti knjižnične dejavnosti na UM**

[Opomba: Seji se je pridružil izr. prof. dr. Zdravko Praunseis (FE), zapustili pa so jo red. prof. dr. Dragica Haramija (PeF), asist. Anže Mihelič (FVV) in doc. dr. Tadeja Kraner Šumenjak (FKBV). Prisotnih je 15 od 21 predstavnikov članic UM oz. ŠS UM. Seja je sklepčna.]

**SKLEP 8.1:** Komisija za knjižnični sistem potrdi predlog posodobitve Kazalnikov kakovosti za spremljanje knjižnične dejavnosti ter jih posreduje Komisiji za ocenjevanje kakovosti Univerze v Mariboru v postopek sprejemanja.

O sklepu je glasovalo 15 članov, od tega jih je 15 glasovalo ZA. Sklep je sprejet.

**Ad. 9: Razno**

**SKLEP 9.1:** Komisija za knjižnični sistem se seznani s poročilom o pripravi referenčne baze vpisanih študentov in ažuriranju članov v skupni bazi članov knjižnic UM za študijsko leto 2022/2023.

O sklepu je glasovalo 15 članov, od tega jih je 15 glasovalo ZA. Sklep je sprejet.

**SKLEP 9.2:** Komisija za knjižnični sistem se seznani z aktivnostmi visokošolskih knjižničarjev UL, UM in UP za odpravo plačnih nesorazmerij.

O sklepu je glasovalo 15 članov, od tega jih je 15 glasovalo ZA. Sklep je sprejet.

mag. Dunja Legat,

predsednica KISUM

V vednost:

* članom KISUM